Thisted FC rykkede egentlig op i søndags, men det skete uden de var i kamp. Så festen og fejringen skete i dag på hjemmebanen Sparekassen Thy Arena. Thisted var også i kamp i dag mod Brønshøj og understregede deres overlegenhed med en 4-1 sejr. - Det føles for fedt. Som jeg sagde til stadion, så er det en sæson, vi aldrig glemmer, siger midtbanespiller Allan Høvenhoff fra Thisted FC. Se hele interviewet med Allan Høvenhoff Efter de tre point har Thisted ti point ned til Brabrand på andenpladsen med fire kampe tilbage. Så meget fortjent, at spillerne i dag kunne poppe champagnen og lade sig hylde foran fansene. - Det er helt fantastisk. Det er en proces, vi startede på for en tre år siden og så bare har bygget på og bygget på, siger bestyrelsesformand for Thisted FC Niels Jeppesen. Han mener godt klubben kan begå sig i første division. - Jeg synes vi er klar. Vi skal måske forstærke os med et par stykker eller tre, men så er vi klar, siger en glad formand, der fortsætter interviewet ufortrødent, selvom han får øl ned over sig undervejs. Se hele interviewet med Niels Jeppesen - inklusiv øl-scenen her:

Opsummering:
I Thisted blev byens fodboldhold i dag hyldet, efter holdet har sikret sig oprykning til landets næstbedste række.